VS002012
Datum: 1997-08-02T02:00:00.000+02:00
datum_sodbe_i_stopnje: 2006-12-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe vida in njihove posledice - poškodbe zob in čeljusti in njihove posledice
fischer: srednje hudi primeri
odskodnina: 1.420.000,00 SIT
opombe: II Ips 953/2008 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 65 do 70 let

Upokojenka.

## Škodni dogodek

Udarec s pestjo v levo stran obraza; storilec je bil spoznan za krivega storitve kaznivega dejanja hude telesne poškodbe.

## Poškodba

Prelom leve zgornje čeljustnice v predelu spodnjega očesnega roba, ki je imel za posledico ukleščenost levega podočesnega živca, ki oživčuje levo lice in leve zgornje zobe ter levo nosno krilo.

## Telesne bolečine

700.000,00 SIT 1 uro hude, 14 dni zmerne (do odpusta iz bolnišnice dne 12.8.1997 in v času druge hospitalizacije 25.2.1998 do 2.3.1998, ko so ji odstranili osteosintetski material), po končanem zdravljenju je brez bolečin, le ob slabem vremenu ima občasne blage bolečine, ki lahko sčasoma izginejo.

#### Hospitalizacija

Naravnava zloma s fiksacijo v splošni anasteziji (ploščica s štirimi vijaki), 2x hospitalno zdravljenje.

#### Ambulantno zdravljenje

3x pregled pri ležečem zdravniku oziroma okulistu, ki je ugotovil dvojni vid.

#### Nevšečnosti med zdravljenjem

RTG, protibolečinska terapija, odstranitev šivov, odstranitev osteosintetskega materiala, oteklina, bolečine v glavi, mrtvičenje polovice obraza in solzenje očesa, pasirana hrana.

## Strah

220.000,00 SIT Primarni strah je bil kratek in ne preveč močan (dogodek je bil nepričakovan), sekundarni strah vse od poškodbe do zaključka zdravljenja (do 4.3.1998), intenziven pred in med dvakratno hospitalizacijo.

## Zmanjšanje življenjske aktivnosti

500.000,00 SIT V sled poškodbe ima tožnica dvojni vid pri ekstremnem pogledu navzdol, ki pa se mu da izogniti, vendar omejenost vseeno ostaja (težave pri delu s pogledom navzdol: okopavanje, šivanje,...). Zato si ne upa si voziti vozila, kamorkoli gre jo spremlja mož, težje šiva, kar je zanjo del vsakdana, ne udeležuje se več izletov upokojencev, čeprav se jih je prej redno, srečanj s tožencem jo je strah - gre za tako izrazit strah, da je prerasel v omejitev vsakdanjih aktivnosti tožnice.

---

ZOR člen 200, 203